
Informuojame, kad Birštono savivaldybės administracija išnagrinėjo Jūsų 2022 m. spalio 26 d. prašymą, bei prie prašymo teiktus dokumentus. Kadangi sklypas esantis Birštone, Kampiškių g. 5 (kadastrinis Nr. 1201/0004:13 Birštono m. k.v.) yra valstybės nuosavybė valdoma nuomos teise, o 2020 m. spalio 20 d. sutartyje Nr. N12/2000-0184 „Dėl valstybinės žemės nuomos“ nėra numatyta sąlygų žemės nuomininkui kreiptis dėl žemės naudojimo būdo nustatymo, vadovaujantis patvirtinta Lietuvos Respublikos vyriausybės 1999 m. Rugsėjo 29 d. nutarimu Nr. 1073 (Lietuvos Respublikos vyriausybės 2014 m. Sausio 15 d. nutarimo Nr. 44 redakcija) „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“ pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 9 punktu, kuris nurodo, kad „Pagrindinė žemės naudojimo paskirtis ir (ar) būdas (būdai), išskyrus Aprašo 10 punkte nurodytą atvejį, keičiami žemės savininkų, valstybinės žemės patikėtinių ar įstatymų nustatytais atvejais kitų subjektų prašymu Nacionalinės žemės tarnybos vadovo ar jo įgalioto teritorinio padalinio vadovo, savivaldybės tarybos, savivaldybės administracijos direktoriaus arba specialiojo teritorijų planavimo dokumentą tvirtinančios institucijos sprendimu pagal teritorijų planavimo dokumentus ar žemės valdos projektus [...]“, prašome Jūsų ar sklypo savininko teikti naują prašymą su visais privalomais dokumentais.
 Šis raštas per vieną mėnesį nuo jo įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

